### Óraterv

**A pedagógus neve**: Vankóné Baráth Csilla

**Műveltségi terület**: Életvitel és gyakorlat

**Tantárgy**: Osztályfőnöki

**Osztály:** 5.

**Az óra témája**: A villanykörte végzetes vonzása, avagy: Mit tehetünk Kistarcsán a vadon élő állatokért?

**Az óra cél- és feladatrendszere**:

* lényegkiemelés, figyelem, kreativitás fejlesztése, logikus gondolkodás készségének fejlesztése
* Az eddigi szerzett ismeretek felelevenítése, alkalmazása,
* új ismeretek szerzése: Kistarcsa vadon élő állatainak megismerése
* nemzeti öntudatra nevelés
* A fenntarthatóság mint értékhez és a környezettudatossághoz kapcsolódó attitűdök fejlesztése

**Az óra didaktikai feladatai**: Új ismeret közlése, gyakorlás, alkalmazás.

**Tantárgyi kapcsolatok**:

* rajz: madárriasztó matrica rajzolása, kivágása
* magyar nyelv és irodalom: szövegértés
* természetismeret: az ember szerepe a természeti környezet átalakításában
* hon- és népismeret: lakóhelyünk, Kistarcsa állatvilága
* **Felhasznált források:**
* Z. Karvalics László: A villanykörte végzetes vonzása in *Szitakötő* 2019/3. (Liget Műhely Alapítvány)
* Kistarcsa környezetvédelmi programja
* Madárriasztó matrica: <https://micro-trend.hu/avery_zweckform_z-design_4485_matrica> (utolsó megnyitás: 2019. 10.31.)

**Dátum**: 2019. szeptember 24.

|  |  |  |  |  |  |
| --- | --- | --- | --- | --- | --- |
| **Idő-keret** | **Az óra menete** | **Nevelési-oktatási stratégia** | | | **Megjegyzések** |
| **Módszerek** | **Tanulói munkaformák** | **Eszközök** |
| 5’ | Óra eleji szervezés,  csoportalakítás ( 5db 4 fős) ,  *Szitakötő* újságok kiosztása |  |  | Szitakötő 5db | A közös tanulói asztalnál ülők alkotnak egy csoportot |
| 5’ | A csoportok közösen értelmezik a kijelölt részt | megbeszélés, vita | csoportmunka | Szitakötő újság | 22-23.o. *ld. 2. sz. Melléklet* |
| 15’ | A csoportok beszámolnak az osztálynak az olvasott rész tartalmáról  Közös megbeszélés: mit tehetünk mi a környezetünkben? | beszámoló  megbeszélés, vita | egyéni munka, csoportmunka  frontális munka |  |  |
| 17’ | Szókiegészítő feladat  Milyen madarak élnek Kistarcsán?  Szókereső feladat  Madárriasztó matrica készítése | megbeszélés  ellenőrzés, értékelés  megbeszélés  ellenőrzés, értékelés  megbeszélés, vita, szemléltetés, kooperáció | csoportmunka  frontáli smunka  csoportmunka  frontalis munka  csoportmunka | feladatlap  számítógép, projektor  feladatlap  számítógép, projector  karton, ceruza, olló, ragasztó | *feladatlap*  ppt vetítése  *feladatlap*  <https://micro-trend.hu/avery_zweckform_z-design_4485_matrica>  felragasztása az ablaküvegre |
| 3’ | Óra végi szervezés, értékelés | megbeszélés  értékelés | frontális munka |  |  |

**Melléklet:**

**Feladatlap**

1. Találjátok ki, hogy mely környezetvédelmi fogalmak, madárnevek olvashatók a feladatban!

F-NYSZ-NNY-Z-S J-GM-D-R M-D-RR- -SZT**-** M-TR-C-   
  
K-K-KK B-B-SB-NK- -G-R-SZ-LYV -SZ-P-

1. Keressétek meg a rejtvényben található , településünkön vadon élő10 állat nevét!



**Megoldások:**

1. Találjátok ki, hogy mely környezetvédelmi fogalmak, madárnevek olvashatók a feladatban!

FÉNYSZENNYEZÉS JÉGMADÁR MADÁRRIASZTÓ MATRICA   
  
KAKUKK BÚBOSBANKA EGERÉSZÖLYV ŐSZAPÓ

1. **Keressétek meg a rejtvényben található kistarcsai vadon élő10 állat nevét!**

